Anoeta

Anoeta é un municipio de Guipúscoa, no País Vasco. Pertence á comarca de Tolosaldea e atópase no val medio do río Oria.

Tiña en 2014 unha poboación de 1.893 habitantes. A principal actividade económica é o industrial: existen modernas industrias de construcións metálicas, dedicadas principalmente á maquinaria do papel e os seus complementos.

No casco deste municipio destaca a Igrexa de San Xoán Bautista, edificio do século XVI, con remodelacións no XVII e XVIII, cuberto con bóvedas de crucería. Conta tamén a localidade coa Casa-Torre de Ateaga, magnífico casarío con escudo de armas.

As súas festas patronais celébranse o día do Corpus Christi. Tamén se celebran as de San Xoán, o 24 de xuño.

 Véxase tamén 
 Ligazóns externas